SRICHA แรลลี่ยาว! พุ่งอีก 9% ทะลุเป้า 19 บาท โบรกอัพกำไรปีนี้โตทะลัก 188%
SRICHA แรลลี่ยาว! พุ่งอีก 9% โดย ณ เวลา 10.40 น. อยู่ที่ 21.40 บาท บวก 1.60 บาท ทะลุเป้า 19 บาท โบรกอัพกำไรปีนี้โตทะลัก 188%
9 มิ.ย. 2564

ผู้สื่อข่าวรายงานว่า วันนี้(9มิ.ย.64)ราคาหุ้น บริษัท ศรีราชาคอนสตรัคชั่น จำกัด (มหาชน) หรือ SRICHA โดย ณ เวลา 10.40 น. อยู่ที่ 21.40 บาท บวก 1.60 บาท หรือ 8.08% สูงสดที่ 21.80 บาท ต่ำสุดที่ 21.10 บาท ด้วยมูลค่าซื้อขาย 168.41 ล้านบาท ราคาหุ้นนิวไฮในรอบ 3 ปี 5 เดือน โดยเทียบตั้งแต่หุ้นยืนที่ระดับ 21.40 บาท เมื่อวันที่ 26 ธ.ค.60

บล.ฟินันเซีย ไซรัส ระบุในบทวิเคราะห์วันนี้ (9.ย.2564) ว่า SRICHA ยืนยันได้รับงานโครงการ T4 มูลค่า 1.5 พันลบ.โดยรวมไว้ในประมาณการแล้ว แต่ยังมีอีก 4 โครงการอยู่ระหว่างเจรจาวงเงินรวม 5.5-6 พันล้านบาท จะช่วยหนุน Backlog เพิ่มจากปัจจุบันที่ 2.1 พันล้านบาท แนวโน้มกำไร ไตรมาส 2/2564 จะเร่งตัว คาดกำไรปี 2564 โต 188% เทียบช่วงเดียวกันของปีก่อน อย่างไรก็ตามราคาหุ้นเต็มมูลค่าเทียบกับราคาเป้าหมาย 19 บาท จึงแนะนำ“ขายทำกำไร”